• TRONDHEIM 

• STJØRDAL 

• STEINKJER 

• NAMSOS 



PROGRAM HØSTEN 1979 


Gruppe 1: Elever over 16 år 



Skolekino høsten 1979 


Med dette presenteres skolekinoens høstprogram for gruppe 1, elever over 16 
år i gymnas, yrkes- og fagskolene, lærerskolen, sosialskolen og ungdoms- 
skolens 10. klasse. 

Skolekinoen arrangeres i et samarbeid mellom Trondheim, Stjørdal, Steinkjer 
og Namsos. 

Et programutvalg velger ut de filmene som skal vises. 

HVORDAN BLI MEDLEM? 

Medlemskortene selges gjennom elevrådene og tillitsmennene i de enkelte 
klasser, og i kinoens billettluke når filmene settes opp. Også lærere og lekto- 
rer ved de samme skoler kan bli medlem av skolekinoen. 

Vi viser i alt 6 filmer. Medlemskortet koster kr. 20,— og gir adgang til 5 av fil- 
mene etter valg. Medlemmer som ønsker å se alle 6 filmer betaler barnebillett- 
pris for den siste filmen. Husk at medlemskortet må vises som legitimasjon. 
Det kan også bli vist en eller flere ekstraforestilinger, hvor medlemskort i sko- 
lekinoen gir rett til moderasjon. Ta derfor godt vare på medlemskortet. 

HAR DU SETT FILMEN FØR? 

Mange har kanskje sett en eller to av filmene tidligere. Spesielt filmer som har 
stor kunstnerisk verdi eller skal danne grunnlag for en diskusjon, kan med for- 
del sees to eller flere ganger. Når du ser en film for annen gang vil en få bedre 
tid til å studere detaljene og den kunstneriske verdien blir ofte større. Med- 
lemskortet blir derfor ikke mindre verdifullt om du har sett noen av filmene tid- 
ligere. 

HØSTENS PROGRAM 

presenteres på de neste sidene. Forestillingstider m.v. vil bli kunngjort i kinoe* 
nes annonser. 


«DEN ROSA PANTEREN SLÅR TIL IGJEN!» 

Serien om Den Rosa Panteren motbeviser 
påstanden om at en suksess ikke bør for- 
følges. Her kommer nemlig film etter film 
som holder samme fine nivå, og «Den Rosa 
Panteren slår til igjen!» er ingen unntagelse. 
Historiene dreier seg alltid om den fomlete 
inspektør Jaques Closeau og hans forsøk på 
å løse mer eller mindre problematiske saker. 
Som regel lykkes han — men mer som et resultat av utrolig flaks enn av dyk- 
tighet. Det hører med at han også driver sine samarbeidspartnere til vanvidd 
gjennom sine underlige manøvrer. Fremst blant disse er sjefsinspektør Drey- 
fus, som denne gang har bestemt seg for å bli kvitt Closeau — én gang for 
alle. Gjett om han lykkes? 

Helt avgjørende for disse filmenes suksess er den fremragende komikeren 
Peter Sellers. Han briljerer alltid med en mengde forkledningsscener, og har 
med sitt fransk-snøvlende engelsk laget en egen «panterdialekt» som gir 
replikken en ekstra humoristisk vri. 

Spilletid: 1 time 43 min. 

Trondheim: Tirsdag 4.— fredag 7.sept. — Stjørdal: Mandag 10. sept. — 
Steinkjer: Onsdag 12. sept. — Namsos: Mandag 24. sept. 

DEN 

ROSA PANTEREN 
SLÅR TiL IGJEN ! 


i fi ifl HERBERT LOM • REGI: BLAKE EDWAROS 


«HJEMKOMSTEN» 

Vietnam-krigen har gitt stoffgrunnlag til 
bølge av filmer, hvor Hal Ashby’s «Hjem- 
komsten var en av de første — og stadig står 
som en av de beste. Det er ingen krigsfilm i 
vanlig forstand, fordi hovedsaken her ikke er 
selve krigen — men de mer langsiktige 
følgene av den. Et stort antall unge ameri- 
kanere vendte hjem fra krigen i Østen med 
alvorligere skader på kropp og sinn, og hvordan går det når alle soldatene 
igjen skal tilpasses et fredeligere liv i hjemlandet? 

En offiser blir sendt til slagmarken, og mens han er borte, tar kona jobb på et 
sykehus, hvor de krigsskadede får pleie. En av dem blir hun venner med. Han 
er for alltid henvist til å sitte i rullestol, og denne skjebnen gjør at han sterkt 
engasjerer seg i protesten mot krigsvanviddet. Vennskapet og kjærligheten 
de to føler for hverandre styrkes etter hvert, og uunngåelige problemer opp- 
står når også offiseren vender hjem fra Vietnam. 

«Hjemkomsten» skildrer en vakker kjærlighetshistorie, men filmen lar oss 
aldri glemme at den utspilles mot en svært tragisk bakgrunn. Både Jane 
Fonda og Jon Voight har høstet mye velfortjent ros for sitt spill i hovedrollene. 

Spilletid: 2 timer 7 min. 

Trondheim: Tirsdag 2.— fredag 5. okt. — Stjørdal: Mandag 8. okt. -- Stein- 
kjer: Onsdag 10. okt. — Namsos: Mandag 15. okt. 


Flere forurensningskatastrofer viser at Peter 
Sasdy’s film «På vakt mot dommedag» er en 
advarsel man bør ta alvorlig. Han skildrer 
nemlig dramatiske hendelser utenfor Eng- 
lands vestkyst, hvor en kjempetanker sprin- 
ger lekk og tilgriser et helt øysamfunn med 
oljesøl. Det er først og fremst følgene av 
dette filmen tar opp. 

En vitenskapsmann undersøker langtidsvirkningene av forsøplingen, og her 
skisseres skremmende perspektiver. Han oppdager nemlig at havområdet er 
brukt som dumpingplass både for radioaktivt og annet avfall, og at fisken i 
området er uegnet som menneskeføde. Så gjenstår det bare å få overbevist 
innbyggerne på øya om dette. 

Spilletid: 1 time 32 min. 

Trondheim: Tirsdag 23.— fredag 26. okt. — Stjørdal: Mandag 29. okt. — 
Steinkjer: Onsdag 31. okt. — Namsos: Mandag 5. nov. 


«PÅ VAKT MOT DOMMEDAG» 


På vakt mot. 
dommedag. 


( DOOMWATCH) 

«LASSE & GEIR» 

Hovedpersonene i «Lasse & Geir» er to unge 
gutter som gjør opprør mot det «voksne» 
samfunnet de er på vei inn i. Filmen skildrer 
episoder hvor de mer eller mindre bevisst 
provoserer folk rundt seg: Da lager kvalm på bussen, drikker øl, bråker og 
kommer med sleivbemerkninger som medpassasjerer etter hvert finner utåle- 
lige. 

Hvorfor oppfører guttene seg på denne måten, — er det bare en slags primi- 
tiv trang til å gjøre bøllestreker som ligger bak? Filmen forsøker å finne svar 
bl. a. ved å skildre miljøet de to kommer fra. I en drabantby uten større mulig- 
heter for positive påfunn på fritiden, men en foreldregenerasjon som passivt 
synker sammen foran TV-apparatet kveld etter kveld, blir guttenes lediggang 
roten til mye vondt. De vet bare at dette systemet ønsker de ikke å gli inn i, 

men hvordan kan de unngå det? I første omgang blir opprøret mest et despe- 
rat forsøk på å «melde seg ut» av et samfunn de forakter. Kan protesten 
senere føre til positive forsøk på å skape et alternativ? Det er blant de spørs- 
mål manusforfatter og regissør Sven Wam reiser med sin film, hvor han bl. a. 
har skapt to levende og engasjerende skikkelser fremstilt av amatørene Tor- 
geir Schjerven og Lasse Tømte. 

Spilletid: 1 time 32 min. 

Trondheim: Tirsdag 6.— fredag 9. nov. — Stjørdal: Mandag 12. nov. — Stein- 
kjer: Onsdag 14. nov. — Namsos: Mandag 21. nov. 


KUSTER’S HIMMELFART» 

Den unge vest-tyske filmskaperen Rainer 
Werner Fassbinder er uhyre produktiv, fra 
ham kommer filmene tett i tett, og naturlig 
nok kan kvaliteten bli noe ujevn. Helt sentralt 
i hans produksjon står «Mor Kuster’s him- 
melfart» fra 1975, en opprørsk film hvor 
Fassbinder på anarkistisk vis slår til alle 
kanter. 

Titelfiguren i «Mor Kusters himmelfart» er en 
middelaldrende dame som brått rives ut av 
en trygg og harmonisk tilværelse. Hennes 
mann begår tilsynelatende umotivert en ugjerning og tar deretter seg selv av 
dage. Straks overfalles hun av sensasjonspressen, som gasser seg i hennes 
tragedie med god salgseffekt. Snart er det også politikere som mener å kunne 
utnytte hennes skjebne, og til slutt vet ikke mor Kuster hvem hun kan stole på, 
for er ikke alle mer eller mindre interessert i å utnytte henne? 

Gjennom denne historien avdekker Fassbinder de sider ved det vest-tyske 
samfunn han finner mest uheldig, og det blir en sviende kritikk. Birgitte Mira, 
som har sentrale roller i flere Fassbinder-filmer, fremstiller Mor Kuster så 
overbevisende, at hennes skjebne gjør et sterkt inntrykk. 

Spilletid: 2 timer. 

Trondheim: Tirsdag 20.— fredag 23. nov. — Stjørdal: Mandag 26. nov. — 
Steinkjer: Onsdag 28. nov. — Namsos: Mandag 3. des. 



RAINER* WERNER ^ASSBINDER: 

mon rusters EimmetFRRT 


«ROCKY» 


Navnet Sylvester Stallone var ukjent for de 
fleste inntil for et par år siden, men da kom 
gjennombruddet med et brak. Den unge og 
arbeidsledige skuespilleren fikk nemlig an- 
tatt manus til filmen «Rocky», hvor han selv 
spiller titelrollen. Filmen fikk Oscar og ble 
en kjempesuksess. 

Det ville ikke være riktig å fremstille det som 
om Stallone alene sto bak det gode resultatet, også regissør John G. Avildsen 
bidro sterkt til fremgangen, og i bi-roller skaper både Talia Shire og Burt 
Young uforglemmelige typer. 

Likevel er det først og fremst Sylvester Stallone’s film. Den eventyrlige histo- 
rien dreier seg om en avdanket bokser og halv-kriminell som får sitt livs 
sjanse: I forbindelse med USA’s 200 årsjubileum utfordrer tungvektsmesteren 
i boksing en ukjent amatør til titelkamp, og Rocky blir valgt. Dette inntreffer 
samtidig som Rocky omsider er blitt kjent med jenta han lenge har svermet 
for. I begeistring går han i gang med et hardt treningsprogram, mens spen- 
ningen bygges opp mot den store matchen. Det er en askeladd-historie i 
moderne versjon, og Stallone, som er som skapt for rollen, — slår bokstavelig 
talt et slag for den tanken at det nytter å kjempe seg frem fra en dårlig posi- 
sjon, hvis man bare har noe å kjempe for. 

Spilletid: 1 time 58 min. 

Trondheim: Tirsdag 4.— fredag 7. des. — Stjørdal: Mandag 10. des. — Stein- 
kjer: Onsdag 12. des. — Namsos: Mandag 17. des. 



NIDAROS TRYKKERI 


TRONDHEIM 


• TRONDHEIM 

• STJØRDAL 

• RANA 

• NAMSOS 

• STEINKJER 

• VERRAN 

• ØRLAND 



PROGRAM HØSTEN 1979 


Gruppe 2: Elever i 7.-9. klasse 


Skolekino høsten 1979 


Med dette presenteres skolekinoens program høsten 1979 for elever i 7.-9 
klasse. Skolekinoen arrangeres i et samarbeid mellom Trondheim, Stjørdal 
Rana, Namsos. Stoinkjor, Vorran og Ørland. 

Skolekinoen er et tilbud fra de respektive kinoer, der skolene — med skolesty- 
rets godkjenning — medvirker i en viss utstrekning. Det understrekes både fra 
kinoenes og skolenes side at deltakelse (medlemskap) er en frivillig sak. 

HVORDAN BLI MEDLEM? 

Medlemskortene selges i kinoenes billettluke når filmene settes opp. I Trond- 
heim selges også medlemskort i kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlem av skolekinoen. 

Medlemskortet koster kr. 8,— og gir adgang til alle 4 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen er 
representert i utvalget 

HAR DU SETT FILMEN FØR? 

Mange har kanskje sett noen av filmene tidligere. Spesielt filmer som har stor 
kunstnerisk verdi eller skal danne grunnlag for en diskusjon, kan med .'orde 
sees to eller flere ganger. Når en ser en film for annen gang vil en få bedre tid 
til å studere detaljene og den kunstneriske verdien blir ofte større. Medlems- 
kortet blir derfor ikke mindre verdifullt om du har sett noen av filmene tid- 
iigere 

HØSTENS PROGRAM 

presenteres på de neste sidene. Forestillmgstider m.v. vil bli kunngjort i kino- 
annonsene. 


SLIPP FANGENE FRI - DET ER VÅR! 

Småvokste Frida (Lena Nyman) og hennes 
storvokste venn (Tage Danielsson) lever hyg- 
gelig sammen i et hus, hvor bekvemmelighet- 
ene er tilpasset deres forskjellige størrelser. 
En dag blir de utsatt for innbrudd og hær- 
verk. De tar opp jakten på forbryteren, men i 
det øyeblikket tyven er tatt og blir satt i feng- 
sel, kommer de på andre tanker. Hva hjelper 
det et menneske å sitte uvirksom innestengt i et fengsel? Slipp fangen fri — 
det er vår! Og la fangen få en sjanse til å lære et håndverk og å kjenne seg nyt- 
tig som baker. Med list — og ved hjelp av fengselssjefens datter, som har for- 
elsket seg i tyven, blir det satt igang en rekke fornøyelig utformede forsøk på 
å få befridd fangen. Filmen har eventyrets fantastiske skjær og farsens latter- 
vekkende forviklinger. Samtidig får den oss til å tenke over fengselisolering- 
ens knugende virkelighet. 

Spilletid: 1 time 42 min. 

Heimdal: Torsdag 6. sept. — Trondheim: Mandag 10.— torsdag 13. sept. — 
Stjørdal: Fredag 14. sept. — Rana: Mandag 17.— tirsdag 18. sept. — Namsos: 
Torsdag 20. sept. — Steinkjer: Fredag 21. sept. — Verran: Onsdag 26. sept. — 
Ørland: Onsdag 3. okt. 


■TVXGE DANIELSSOM*S 

fkS^cletervxir/ 

^GOSTA EKMAN 
w LENA NYMANA' 


Liv Ullmann og Arne Skouen har det til felles 
at de er norsk films internasjonalt kjente 
personligheter. Med Skouen som regissør, 
Liv Ullmann i hovedrollen, Ingmar Bergmans 
sjeffotograf Sven Nykvist bak kamera og Per 
Oscarsson i den viktige birollen som kølfogd 
Hedstrøm - var det tidlig klart at filmatiser- 
ingen av Johan Falkbergets «An-Magritt» var i 
de best tenkelige hender. At forventningen^ ble oppfylt, bar en enstemmg 
positiv presse bud om, likeså en fantastisk publikumsoppslutning. Filmberet- 
ningen om den fantastiske An-Magritt som kjørte malm like så godt som noen 
kar og til slutt ledet de utsultede malmkjørerne i en protestaksjon mot øvrig- 
heten i Trondheim, er blitt til en fin og helstøpt forestilling. 

Liv Ullmann spiller i denne rollen på et meget stort register - fra oppkjeftig og 
tøff malmkjørerske til den vakre «hedenske gudinnen» som Johannes Konst- 
knekt forelsker seg i. Filmopptakene ble gjort på og omkring Røros og den 
dyktige naturfotograferingen lar landskapet komme til sin fulle rett. 

Spilletid: 1 time 41 min. 

Heimdal: Torsdag 4. okt. — Trondheim: Mandag 8.— torsdag 11. okt. — Stjør- 
dal: Fredag 12. okt. — Rana: Mandag 15. — tirsdag 16. okt. — Namsos: Tors- 
dag 18. okt. — Steinkjer Fredag 19. okt. — Verran: Onsdag 24. okt. — 
Ørland: Onsdag 31. okt. 


I Per Oscarsson Liv Ullmann Wolf von Gersum 



AnMagrttt 

ANNE FRANKS 
■ DAGBOK 


m«d 


MILLIE PERKINS 


Anne Frank var en jødisk pike i 13-års alderen 
den gangen tyskerne okkuperte Nederland. 
Jødeforfølgelsene med fengslinger og forvis- 
ninger til tilintetgjørelsesleirer tok til Annes 
familie fikk et skjulested på loftet i en fabrikk. 
Her lå de «i dekning» i to år sammen med en 
annen jødisk familie. I sin dagbok noterte An- 
ne hverdagens små uoverensstemmelser 
og ga uttrykk for den daglige skrekken for å bli oppdaget Hun betrodde 
dagboka den gryende forelskelsen i Peter, sønnen i den andre familien, og 
prøvde å oppdage hvem hun selv ville være og hva hun trodde på I august 
1944 kom tyskerne og arresterte de to jødiske familiene. Anne døde i Bergen- 
Beisen i mars 1945. Boka hun hadde skrevet var blitt oppbevart av noen ven- 
ner. Den ble etter krigen utgitt i Nederland og snart oversatt til alle verdens 
språk. Dagboka ble dramatisert og oppført på en rekke teatre. Rollen som An- 
ne ga mange unge skuespillerinner deres gjennombrudd. Det var nesten en 
solvfølge at stoffet ville bli til en film. Boka og filmen har også i dag et viktig 
budskap. 

Spilletid: 2 timer 30 min. 

Heimdal: Torsdag 25. okt. — Trondheim: Mandag 29. okt — torsdag 1. nov. — 
Stjørdal: Fredag 2. nov. — Rana: Mandag 5.— tirsdag 6. nov. — Namsos: Tors- 
dag 8. nov. — Steinkjer Fredag 9. nov. — Ørland: Onsdag 21. nov. 

Dette er en filmatisering av Shakespeares 
kjente kjærhghetstragedie om de to unge 
elskende Romeo Montague og Julie Capulet 
som elsker hverandre høyt. men som ikke kan 
få hverandre fordi deres familier, offisersfami* 
hen Montague og kjopmannsfamilien Capulet. 
ligger i en bitter strid med hverandre Deres 
unge. stormende kjærlighet lever et kort og 
heftig liv i en forgiftet og besk atmosfære, og vi aner heie tiden at historien må 
få en tragisk utgang 

Franco Zeffirelli har laget denne filmen, og i hovedrollene har han brukt 17- 
åringen Leonard Whiting som Romeo og 16-årmgen Olivia Hussey som Julie. 
Begge spiller med en oppriktighet som river en med Filmen handler i virke- 
ligheten om problemer som alltid møter menneskene, og Zeffirelli har laget 
en fargerik fortelling med spennende dueller og mye ytre handling. De to unge 
moter hverandre, men står stadig i fare for å bli avslørt, og bildene fra Veronas 
middelaidergater gir filmen et realistisk preg. De lange samtalene som preget 
Shakespeares drama, er kuttet ned 
Spilletid: 2 timer 19 min. 

Heimdal: Torsdag 15. nov. — Trondheim: Mandag 19.— torsdag 22. nov. — 
Stjørdal: Fredag 23. nov. — Rana: Mandag 26.— tirsdag 27. nov. — Namsos: 
Torsdag 29. nov. — Steinkjer Fredag 30. nov. — Ørland: Onsdag 5. des. — 
Verran: Onsdag 12. des. 

PROGRAM HØSTEN 1979 


Gruppe 3: Elever I 4.-6. klasse 


Skolekino høsten 1979 


Med dette presenteres skolekinoens program høsten 1979 for elever i 4.-6. 
klasse. 

Skolekinoen arrangeres i et samarbeid mellom Trondheim, Orkanger, Løkken, 
Steinkjer, Rana, Verran og Ørland. 

Skolekinoen er et tilbud fra de respektive kinoer, der skolene — med skole- 
styrets godkjenning — medvirker i en viss utstrekning. Det understrekes både 
fra kinoenes og skolenes side at deltakelse (medlemskap) er en frivillig sak. 

HVORDAN BLI MEDLEM? 

Det vises 3 filmer. 

Medlemskortet koster kr. 6,— og gir adgang til alle 3 filmene. 
Medlemskortene selges i kinoenes billettluke når filmene settes opp. I Trond- 
heim selges også medlemskort i kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlemmer av skolekinoen. 

FORELDREKORT 

For foreldre eller andre foresatte som gjerne vil følge barna til kinoen er det 
adgang til å kjøpe «foreldrekort». Hvert foreldrekort koster kr. 10,— og gir ad- 
gang til de samme filmene. 

PROGRAMUTVALG 

Et programutvalg, oppnevnt av Trondheim skoleråd, godkjenner de filmene 
som skal vises. Elever og lærere både fra ungdomsskolen og barneskolen er 
representert i utvalget. 

HØSTENS PROGRAM 

presenteres på de neste sidene. Forestillingstider m.v. vil bli kunngjort i kino- 
annonsene. Normalt vil forestillingene i Trondheim være kl. 16.30. 


DER LILJENE BLOMSTRER 


der liljene 
blomstrer 

where the lilies bloom / 

Julie Gholson FARGER 
Jan Smithers Arlists 
Harry Dean Stanton 


hvordan mønsteret faren har tegnet opp for barna, egentlig er urimelig. De blir 
isolert. Småsøsknene, som må samle røtter og urter som de selger til medi- 
sinsk bruk, begynner å betrakte Mary som en slavedriver. Mary selv får ikke 
tid til å dyrke det forfattertalentet lærerinnen hennes vil hun skal utvikle, og 
Kiser Pease, som vil gifte seg med storesøster, er kanskje ikke en så stor skurk 
som faren ville ha det til? Denne fortellingen om barn som må ta sin skjebne 
i egne hender, har en merkelig tiltrekningskraft. Filmen har varme, spenning, 
humor, dramatikk og naturskjønnhet. Den kan også gi stoff til diskusjon om i 
hvilken grad pionertidens idealer kan omsettes i praksis i et moderne samfunn. 

Spilletid: 1 time 37 min. 

Heimdal: Torsdag 13. sept. — Trondheim: Mandag 17.— fredag 21. sept. — 
Rana: Mandag 24.— tirsdag 25. sept. — Steinkjer: Torsdag 27.— fredag 28. 
sept. — Orkanger: Tirsdag 2. okt. — Løkken: Torsdag 4. okt. — Verran: Ons- 
dag 10. okt. — Ørland: Onsdag 17. okt. 



I North Carolinas vakre fjellegn bor en enke- 
mann med sine fire barn. Da faren dør, er det 
datteren Mary Call - en 14-årig jente - som 
blir pålagt ansvaret for søskenflokken. Faren 
har tatt løfte av henne at ue aldri skal ta imot 
sosialhjelp eller privat veldedighet. Mary Call 
er en jente med vilje og varme - en «hverdagens 
lille heltinne» om en så vil. Fint viser filmen 


STORM BOY 


Et sted på Australias sørkyst bor 10-årige 
Mike alene med sin far i et lite skur. Faren 
flykter unna storbyens mas og ernærer 
seg som fisker. Mike går mye alene. Men så 
møter han «Fingerbone», en australsk neger 
som ennå husker sin stammes fortellinger og 
danseritualer, og som sier at menneskene 
stammer fra pelikanfuglen. Det oppstår et 
fint vennskap mellom dem, og Mike får navnet «Storm Boy». Mike får også 
andre lekekamerater — tre pelikanunger, som blir de rene kjeledyrene. Uten- 
verdenen griper dramatisk inn i livet til Mike — en bande med unge bilbøller 
herjer og ødelegger på stranda, søndagsjegere med blanke rifler og ølbok- 
ser bryter inn i naturens stillhet. Det blåser opp til storm, og en av Mikes pe- 


GREG ROW - 
PETER CUMMINS 
DAVID GULPILIL 


øgi'm ben/ 


likanunger «Mr. Percival» får vise sin klokt og dyktighet under en redningsak- 
sjon. En fin og spennende film fra et usedvanlig miljø. 

Spilletid: 1 time 29 min. 

Heimdal: Torsdag 11. okt. — Trondheim: Mandag 15.— fredag 19. okt. — Rana: 
Mandag 22.— tirsdag 23. okt. — Steinkjer Torsdag 25.— fredag 26. okt. — 
Orkanger Tirsdag 30. okt. — Lekken: Torsdag 1. nov. — Verran: Onsdag 7. 
nov. — Ørland: Onsdag 14. nov. 


paganinislArtil 


Har du lest Erich Kastners bok «Emil og de 
tektivene* eller Astrid Lindgrens forskjellige 
bøker om «Mesterdetektiven Blomkvist*? 
Det fins også mange andre bøker, som for 
teller om gløgge unger som hjelper politiet 
med å fakke forbrytere Flere engelske filmer 
er blitt laget nettopp om dette Her kommer 
en ny, virkelig spennende film i Londons 
storbymiljø. Mile og Bill er to skolegutter i 12-års alderen. De er gode venner 
og går og tar fiolintimer sammen. Bill har «detektivdilla*. En dag blir de sitten- 
de fast i heisen på vei til ukas spilletime. De hører et skudd og ser et par gule 
sko løpe forbi I trappen. Guttene sier fra til politiet, men Bill kan ikke dy seg 
De må selv etterforske saken. Det viser seg å være på moten med gule sko, så 
oppgaven er ikke lett. Politiet ligger heller ikke på latsiden. Etterhvert stram- 
mes nettet til. Filmen får en rykende finale på en lastekai i havna. En av de bes- 
te filmene fra Children's Film Foundation i denne genren. 

Spilletid: 1 time 19 min. 

Heimdal: Torsdag 1. nov. — Trondheim: Mandag 5.— fredag 9. nov. — Rana: 
Mandag 12.— tirsdag 13. nov. — Steinkjer Torsdag 15.— fredag 16. nov. — 
Orkanger: Tirsdag 20. nov. — Løkken: Torsdag 22. nov. — Verran: Onsdag 28. 
nov. — Ørland: Fredag 7. des. 

PROGRAM HØSTEN 1979 


Gruppe 4: Elever i 1.— 3. klasse 


Skolekino høsten 1979 


Med dette presenteres skolekinoens program høsten 1979 for elever i 1.— 3. 
klasse. 

Skolekinoen arrangeres i et samarbeid mellom Trondheim, Orkanger, Løkken, 
Steinkjer, Rana, Verran og Ørland. 

Skolekinoen er et tilbud fra de respektive kinoer, der skolene — med skole- 
styrets godkjenning — medvirker i en viss utstrekning. Det understrekes både 
fra kinoenes og skolenes side at deltakelse (medlemskap) er en frivillig sak. 

HVORDAN BLI MEDLEM? 

Det vises 3 filmer. 

Medlemskortet koster kr. 6,— og gir adgang til alle 3 filmene. 
Medlemskortene selges i kinoenes billettluke når filmene settes opp. I Trond- 
heim selges også medlemskort i kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlemmer av skolekinoen. 

FORELDREKORT 

For foreldre eller andre foresatte som gjerne vil følge barna til kinoen er det 
adgang til å kjøpe «foreldrekort». Hvert foreldrekort koster kr. 10,— og gir ad- 
gang til de samme filmene. 

PROGRAMUTVALG 

Et programutvalg, oppnevnt av Trondheim skoleråd, godkjenner de filmene 
som skal vises. Elever og lærere både fra ungdomsskolen og barneskolen er 
representert i utvalget. 

HØSTENS PROGRAM 

presenteres på de neste sidene. Forestillingstider m.v. vil bli kunngjort i kino- 
annonsene. Normalt vil forestillingene i Trondheim være kl. 16.30. 


PIPPI LANGSTRØMPE PÅ DE SJU HAV 


Har du hørt om Blod-Svente og Jocke med 
kniven? Det er de to farligste sjørøvere i 
verden, og nå har de tatt pappan til Pippi 
Langstrømpe ti! fange og ført ham bort til 
sjørøverøya Porte Piluse. Der sitter han in- 
nesperret i et høyt tårn med metertykke 
murer, og ingen kan hjelpe ham. 

Men han fikk kastet ut en flaskepost, før 
røverne fanget ham. Og der ber han om hjelp. 

Heldigvis finner Pippi, Tommy og Annika flaskeposten, og de drar straks 
ut på de syv hav for å hjelpe pappan til Pippi. 

Vi skal ikke fortelle hvordan det går. Men når en er verdens sterkeste pike 
og dessuten datter av en garvet og lur sjømann som pappa Langstrømpe, 
blir det ikke lett for de to sjørøverskurkene Blod-Svente og Jocke med 
kniven! 

Det er Astrid Lindgren som har skrevet bøkene om Pippi Langstrømpe og 
flere av bøkene hennes er blitt filmet. Det er fart og spenning over Pippi- 
filmene. Følg med Pippi og vennene hennes på nye eventyr spekket med 
morsomme påfunn. 

Spilletid: 1 time 41 min. 

Heimdal: Torsdag 20. sept. — Trondheim: Mandag 24.— fredag 28. sept. — 
Rana: Mandag 1.— tirsdag 2. okt. — Steinkjer: Torsdag 4.— fredag 5. okt. — 
Orkanger: Tirsdag 9. okt. — Løkken: Torsdag 11. okt. — Verran: Onsdag 17. 
okt. — Ørland: Onsdag 24. okt. 


ASTRID UNDGRENS 

" *- *$i)E7HAV 

Regi.Olle Hellbom fånwr 


MESTERDETEKTIVEN BLOMKVIST 

Den svenske forfatterinnen Astrid Lindgren. 
som alle na kjenner fra “Pippi Langstrømpe», 
“Emil» og «Karlsson pa taket»-bokene og -film- 
ene. skrev tidligere en serie boker om «Mester- 
detektiven Blomkvist» Her er na mesterdetek- 
tiven. dvs 11-aringen Kalle Blomkvist, tilbake 
i filmen, som ble laget av Rolf Husberg i 1947. 
Den er i svart/hvitt, men like spennende og 
koselig for det. Hos lekekameraten Eva-Lotta dukker det opp en fetter av hen- 
nes mor. og Kalle som har det med a fore notisbok over mistenkelige perso- 
ner. synes med en gang det er noe mystisk ved fyren. Det viser seg at han har 
bade dirk oq revolver - og hans interesse for en gammel nedlagt gruve ma 



betegnes som skummel. Eva-Lotta kompisen Anders og Kalle far travle dager 
De har ikke en gang tid til a ta seg av de vanlige slåsskamper med «fiende- 
gjengen- for her blir det forbryterjakt for alle pengene Astrid Lmdgrens friske 
og humoristiske tone preger filmen og det er fint med en jente pa like fot med 
gutta i detektiv-arbeidet 
Spilletid: 1 time 31 min. 

Heimdal: Torsdag 18. okt. — Trondheim: Mandag 22.— fredag 26. okt. — Rana: 
Mandag 29.— tirsdag 30. okt. — Steinkjer: Torsdag 1.— fredag 2. nov. — 
Orkanger Tirsdag 6. nov. — Lokken: Torsdag 8. nov. — Verran: Onsdag 14. 
nov. — Ørland: Fredag 23. nov. 


VAMPYR FILM OC MORSK FILM vttcr 

mOMTIOROGDE 

Etter en Don av 
Anne Cath vestty 


RfCI 
CSPCM 
TMOeSTC NSON 


MORMOR OG DE ÅTTE UNGENE 

Til tross for at Anne-Cath Vestly lykkeligvis 
lever i høyeste velgående og stadig skriver 
nye bøker for barn, er en del av hennes 
eldre bøker alt blitt «klassikere». Bøkene er 
blitt spesielt godt kjent fordi så mange av 
dem er blitt fortalt av forfatterinnen selv i 
radio. Endelig er altså en av bøkene kommet 
som film: «Mormor og de åtte ungene i 
byen» heter den, bygget over «Åtte små, to store og en lastebil». Her får vi 
møte Maren, Martin, Marte, Mads, Mona, Milly og Morten Minstemann. 
Vi får oppleve at fars lastebil blir stjålet og at mormor kommer til byen og 
modig kaster seg ut i storbytrafikken. Hjemme i den trange leiligheten, der 
alle ungene sover på gulvet, gjør Morten Minstemann sine spillopper. Og 
tyven som stjal bilen viser seg til slut å være en snill kar han og. Jo, dette er en 
kosefilm fremfor alt for barna i 1. — 3. klasse. Bare gjett hvordan det går 
med mormor, når hun bestemmer seg for å haike hjem til Aldersheimen . . . 
Spilletid: 1 time 36 min. 


Heimdal: Torsdag 8. nov. — Trondheim: Mandag 12.— fredag 16. nov. — Rana: 
Mandag 19.— tirsdag 20. nov. — Steinkjer Torsdag 22.— fredag 23. nov. — 
Orkanger Tirsdag 27. nov. — Løkken: Torsdag 29. nov. — Verran: Onsdag 
5. des. — Ørland: Onsdag 12. des. 

